Poštovani,  
  
najavljujemo novi Natječaj LAG-a 5 iz Lokalne razvojne strategije 2014.-2020. za provedbu **tipa operacije 2.1.2. "Ulaganja u razvoj nepoljoprivrednih djelatnosti u ruralnim područjima"** (istovjetan T.O. 6.4.1. iz PRR RH).  
  
Ulaganja iz ove mjere usmjerena su na:  
◾️ ruralni turizam;  
◾️ preradu, marketing i izravnu prodaju lokalnih proizvoda;  
◾️ tradicijske, umjetničke obrte i izradu suvenira;  
◾️ pružanje usluga u ruralnom području.  
  
Prihvatljivi korisnici moraju biti upisani u Upisnik poljoprivrednika najmanje godinu dana od dana podnošenja Zahtjeva za potporu i imati **ekonomsku veličinu poljoprivrednog gospodarstva od najmanje 2.000 eura**.  
  
Korisnik mora biti registriran u skladu s nacionalnim zakonodavstvom za bilo koju djelatnost unutar sektora koji razvija i baviti se tom djelatnošću, odnosno imati **rješenje/odobrenje/drugi odgovarajući akt izdan od strane nadležnog tijela najmanje 90 dana prije dana objave natječaja**.  
  
Iznos potpore kreće se u rasponu **od minimalno 15.000 EUR do maksimalnih 60.000 EUR** u kunskoj protuvrijednosti. Intenzitet potpore po projektu iznosi najviše **90%** od ukupnih prihvatljivih troškova projekta.  
  
Predviđeno vrijeme raspisivanja natječaja je u studenom 2020. godine, o čemu ćemo Vas pravovremeno obavijestiti.

Lokalna akcijska grupa ''LAG 5''  
Trg sv. Justine 13, 20260 Korčula  
tel. +38520713472